wickkiey/tamil-wikipedia-chunked huggingface dataset:
# ஙவென் கோயில், மத்திய சாவகம்

## கட்டிடக்கலை

இந்த கோயில் ஆண்டிசைட் கல்லிலிருந்து தயாரிக்கப்பட்டு வழக்கமான மத்திய ஜாவானிய பாணியில் கட்டப்பட்டதாகும். 3,556 சதுர மீட்டர் பரப்பளவில் இந்த கோயில் வளாகம் அமைந்துள்ளது, இது ஒரு கிராமத்திற்கும் அரிசி நெல் வயல்களுக்கும் இடையில் அமைந்துள்ளது. கோயில் வளாகம் ஐந்து கோயில்களைக் கொண்டுள்ளது, இது வடக்கு முதல் தெற்கு வரை இரண்டு முதன்மைக் கோயில்களையும், மூன்று பெர்வாரா அல்லது துணைக் கோயில்களையும் கொண்டு அமைந்துள்ளது. அதன் வரிசை ஒன்றைவிட்டு ஒன்று என்ற நிலையில் காணப்படுகிறது.இந்தக் கோயில்களானவை அதன் எண்ணின் அடிப்படையில் வடக்கிலிருந்து தெற்கு நோக்கி அமைந்துள்ளன. இவ்வகையில் இரண்டாவது கோயிலும், நான்காவது கோயிலும் முதன்மைக் கோயிலைவிட பெரியனவாக உள்ளன. முதலாம், மூன்றாம் மற்றும் ஐந்தாம் கோயில்கள் சிறிய கோயில்களாகும். தற்போது வடக்குப் பகுதி முதன்மைக் கோயில் அல்லது இரண்டாவது கோயில் மட்டுமே வெற்றிகரமாக புனரமைக்கப்பட்டது, மற்ற நான்கு கோயில்களும் இன்னும் இடிந்து கிடக்கின்றன. கோயில்கள் கிழக்கு நோக்கிய நிலையில், ஒரு சதுர அடித்தளத்தில் நிற்கின்றன.  
வடக்கு முதன்மைக் கோயில் 13 மீட்டர் முதல் 12 மீட்டர் அடித்தளம் மற்றும் 7 மீட்டர் உயரம் கொண்டது. முதன்மைக் கோயில்களின் ஒவ்வொரு மூலையிலும், சில அழகிய சிங்கங்களின் சிலைகள் பரவலாக உள்ளன. நாகவன் கோயிலின் சிங்கங்கள் மத்தியில் மிகவும் ஒரு தனிப்பட்ட அம்சம் மத்திய ஜாவாவில் உள்ள கோயில்களில் காணப்படுவதாகும். அடித்தளத்தின் சுவர்களில் கின்னரர்கள் உள்ளனர். படிக்கட்டுகள் கிழக்குப் பக்கத்தில் உள்ளன. படிக்கட்டுகளின் ஒவ்வொரு பக்கத்திலும், வாயில்களின் மேற்புறமும் கலா-மகரத்தால் அலங்கரிக்கப்பட்டுள்ளன. இது பொதுவாக உன்னதமான ஜாவானிய கோயில்களில் காணப்படுகின்ற பாணியாகும். உள் பகுதியில் சுவர்க்கலோகத்தில் கடவுள்கள் செதுக்கப்பட்ட நிலையில் காணப்படுகிறது. கீழே காலாவின் தலை உள்ளது. நாகவன் முதன்மைக் கோயிலின் வெளிப்புறச் சுவர்கள் காலாவின் தலைகளாலும், சொர்க்கலோகக் காட்சிகளாலும் அலங்கரிக்கப்பட்டுள்ளன. மாடங்களில் தற்போது எந்த சிற்பமும் இல்லாமல் காலியாக உள்ளன. இப்பகுதிகளில் முன்புபோதிசத்துவர்கள் அல்லது தாராக்களின் சிலைகள் இருந்திருக்க வாய்ப்புண்டு.  
ஒரு தலையில்லாத தியான புத்தர் கல் சிலை உள்ளது. முதன்மையான சதுர அறையில் உள்ளே ரத்தினசம்பவ புத்தர் வரமுத்ர நிலையில் உள்ளார். கூரைப் பகுதியின் உச்சி சிறிய ரத்னங்களைக் கொண்டு அமைந்துள்ளது. இருப்பினும் தற்போது கூரையின் மேல் பகுதிகள் காணவில்லை, இது முதன்மை அறையின் மேல் பகுதியில் ஒரு இடைவெளியை உண்டாக்குகிறது. இதில் உள்ள சிறப்பு என்னவென்றால், கூரைப் பகுதி ரத்னாவால் அலங்கரிக்கப்பட்டுள்ளதே தவிர ஒரு ஸ்தூபியால் அலங்கரிக்கப்படவில்லை. இந்த கோயிலில் இந்து மற்றும் பௌத்தக் கோயில்களின் கலைக்கூறுகள் இக் கோயிலில் உள்ளன. ரத்னா உச்சங்கள் பொதுவாக ஜாவாவில் உள்ள இந்து கோவில்களில் காணப்படுகின்றன. இதன் மூலமாக இந்தக் கோயில் முன்னர் ஒரு இந்து கோயிலாக கட்டப்பட்டிருக்கலாம் என்றும், ஆனால் பின்னர் அதன் விரிவாக்கம் மற்றும் புனரமைப்பின் போது ஒரு பௌத்தக் கோயிலாக மாற்றப்பட்டிருக்கலாம் என்பதை அறியமுடிகிறது. இந்த ஐந்து கோயில்களும் ஐந்து தியானி புத்தர்களைக் கொண்டு அமைந்துள்ளன. இவர்கள் பௌத்த பாதுகாவலர் ஆவர் என்று நிபுணர்கள் எண்ணுகின்றனர். அமிதாபா (மேற்கு), ரத்னசம்பவா (தெற்கு), அக்ஷோப்யா (கிழக்கு), வைரோசனா (உச்சிப்பகுதி) மற்றும் அமோகசித்தி (வடக்கு) என்ற நிலைகளில் ஒவ்வொரு திசையிலும் அமைந்துள்ளனர். இருப்பினும் கடைசி மூன்று சிலைகள் நாகவன் கோயில்களில் தற்போது காணப்படவில்லை.
# ஙவென் கோயில், மத்திய சாவகம்

## வரலாறு

நாகவன் கட்டிடக்கலை, குறியீட்டு மற்றும் செதுக்குதல் ஆகியவற்றின் பாணியை ஆராய்ந்தால், இந்தக் கோயில் 8 ஆம் நூற்றாண்டின் பிற்பகுதியில், போரோபுதூரை விட சற்று பழமையான, கட்டப்பட்டிருக்கலாம் என்று நம்பப்படுகிறது. இந்த புத்தர் கோயிலின் அசல் பெயர் என்னவென்று அறியமுடியவில்லை. "நாகவன்" என்பது பழைய ஜாவானிய சொல்லான *அவி* என்பதிலிருந்து உருவானதாகும். அதாவது அதற்கு "மூங்கில்" என்று பொருளாகும். பொ.ச. 824 தேதியிட்ட கரங்டெங்கா கல்வெட்டு, சைலேந்திர மன்னர் இந்திரன் *வேணுவனா* என்ற புனித கட்டிடத்தை கட்டியுள்ளார் என்று கூறுகிறது. அதாவது "மூங்கில் காடு" என்று பொருள். கரங்டெங்கா கல்வெட்டில் குறிப்பிடப்பட்டுள்ள கோயிலை மெண்டுட் கோயிலுடன் டச்சு தொல்பொருள் ஆய்வாளர் ஜே.ஜி டி காஸ்பரிஸ் இணைத்துப் பார்த்துள்ளார். ஆனால், சோக்மோனோ முன்வைத்த மற்றொரு பரிந்துரை, கரங்டெங்கா கல்வெட்டு நாகவன் கோயிலைக் குறிக்கின்றது என்பதேயாகும். *நாகவன்* கிராமம் மற்றும் *வேணுவனா* என்ற பெயருக்கு இடையிலான சொற்பிறப்பியல் தொடர்பை அடிப்படையாகக் கொண்டது, ஏனெனில் இரண்டு சொற்களும் "மூங்கில்" என்பதைக் குறிக்கின்றன. கோயிலின் உண்மையான தளம் தற்போதைய தரைமட்டத்திற்கு இரண்டு மீட்டர் கீழே புதைக்கப்பட்டுள்ளதை நோக்கும்போது, இந்த கோயில் ஆயிரம் ஆண்டுகளுக்கும் மேலாக மெராபி எரிமலை உமிழ்வு மலையால் மூடப்பட்டிருக்கலாம் என்று நம்பப்படுகிறது.  
உள்ளூர் ஜாவானிய கிராமவாசிகள் 19 ஆம் நூற்றாண்டிலிருந்து கோயிலில் இடிபாடு காணப்படுவதை அறிந்திருக்கிறார்கள். முதல் அதிகாரப்பூர்வ தகவல் டச்சு தொல்பொருள் ஆராய்ச்சியாளர் ஹோல்பர்மண்ட் 1874 ஆம் ஆண்டில் வெளிக்கொணரப்பட்டது. 1911 ஆம் ஆண்டில், வான் எர்ப் தனது நாகவன் கோயில் மெராபி மலை வெடிப்பால் அழிக்கப்பட்டன என்று கூறியுள்ளார். மற்றொரு டச்சு தொல்பொருள் ஆராய்ச்சியாளரான பி.ஜே. பெர்குயின் 1925 ஆம் ஆண்டில் இக்கோயிலைப் பற்றி ஆராய ஆரம்பித்ததோடு, ஐந்து கோவில்களில் ஒன்றான வடக்குப் பகுதியின் முதன்மைக் கோயிலை (கோயில் எண் 2).வெற்றிகரமாக மீட்டெடுத்தார்;  
1970 களில் நடந்த திருட்டின்போது இரண்டு சிலையின் கொள்ளையடிக்கப்பட்டன. பிற கொள்ளை சம்பவங்கள் 1999 ஆம் ஆண்டில் பதிவாகியுள்ளன.
# தீபக் திஜோரி

**தீபக் திஜோரி** (Deepak Tijori பிறப்பு: ஆகஸ்ட் 28, 1961) ஒரு இந்திய திரைப்பட இயக்குநர் மற்றும் நடிகர் ஆவார். இவர் பெரும்பானமையாக பாலிவுட் மற்றும் குஜராத்தி படங்களில் பணிபுரிகிறார். மேலும் *ஆஷிகி* (1990), *கிலாடி* (1992), *ஜோ ஜீதா வோஹி சிக்கந்தர்* (1992), *கபி ஆகிய* படங்களில் துணைக் கதாப்பத்திரங்களில் நடித்தன மூலம் இவர் பரவலாக பிரபலமானவர். *ஹான் கபி நா* (1994), *அஞ்சாம்* (1994), *குலாம்* (1998) மற்றும் *பாட்ஷா* (1999). *பெஹ்லா நாஷா* (1993) படத்திலும் முன்னணி நடிகராகவும் நடித்தார். திஜோரி 2000 ஆம் ஆண்டில் *ஊப்ஸ்* எனும் திரைப்படத்தினை முதல் முறையாக இயக்கினார்.மேலும் இவர் *ஃபாரெப்* (2005), கமோஷ் *.* *காஃப் கி ராத்* (2005), *டாம், டிக், மற்றும் ஹாரி* (2006) மற்றும் *பாக்ஸ்* (2009) போன்றவற்றிலும் இவர் நடித்துள்ளார். திஜோரி தயாரித்த தொலைக்காட்சி குறுந் தொடர் 2001 ஆம் ஆண்டு இந்திய தொலைக்காட்சி அகாடமி விருதுகளில் சிறந்த குறுந்-தொடர் பிரிவில் வென்றது . அவர் 2016 ஆம் ஆண்டில் *டோ லாஃப்ஸன் கி கஹானி* திரைப்படத்தினை *இயக்கினார்.* .
# தீபக் திஜோரி

## ஆரம்பகால வாழ்க்கை மற்றும் தொழில்

டிஜோரி தனது சொந்த ஊரான மும்பையில் உள்ள நர்சி மோஞ்சி கல்லூரியில் பட்டக் படிப்பைப் பயின்றார். கல்லூரியில் படித்தபோது, டிஜோரி ஒரு நாடகக் குழுவில் சேர்ந்தார், அதில் உறுப்பினர்களான அமீர்கான், அசுதோஷ் கோவாரிகர், பரேஷ் ராவல் மற்றும் விபுல் ஷா ஆகியோர் பின்னாளில் பரவலாக அறியப்படடனர். திரைப்படத்தில் நடிக்குமாறு இவரின் நண்பர்கள் இவரை அறிவுறுத்தினர். அதில் துவக்க காலத்தில் இவரால் வெற்றி பெற இயலவில்லை. அவர் ரெடிப் டாட் காம்கு அளித்த பேட்டியில் "மூன்று ஆண்டுகளாக, நான் அலுவலகங்களுக்கு வெளியே உட்கார்ந்து தயாரிப்பாளர்களுடன் பேசி சிறிய கதாப்பாத்திரங்களில் நடிப்பதற்கு வாய்ப்பு கேட்டேன். அவை மிகவும் பரிதாபகராமான நாட்களாக இருந்தது எனக் கூறினார். அவர் *சினி பிளிட்ஸ்* பத்திரிகையிலும் விடுதி மேலாளராகவும் பணியாற்றினார்.
# தீபக் திஜோரி

## தனிப்பட்ட வாழ்க்கை

டிஜோரியின் மனைவி சிவானி ஒரு ஆடை வடிவமைப்பாளர் ஆவார். திரைப்பட இயக்குநர் கபீர் சதானந்த் மற்றும் பாடகி குனிகா லால் இவருக்கு மைத்துனர்கள் ஆவர். மே 10, 2009 அன்று, டிஜோரியின் 13 வயது மகள் சில மணி நேரம் கடத்தப்பட்டார். அவரது சாட்சியத்தின் அடிப்படையில், ஒரு நபர் கைது செய்யப்பட்டார்.  
கோரேகாவ்னின் கூட்டுறவு வீட்டுவசதி சங்கம், டிஜோரி மற்றும் அவரது குடும்பத்தினரை 2012 நவம்பரில் வீட்டை விட்டு வெளியேறும்படி கேட்டுக்கொண்டது. டிஜோரி குடும்பம் 2009 முதல் அங்கு வசித்து வந்தது. அங்கு வசிப்பவர்கள் முரட்டுத்தனமாக நடந்து கொண்டனர், சரியான நேரத்தில் கட்டணம் செலுத்தவில்லை, அலுவலக பொறுப்பாளர்களை அவமதித்தார்கள் போன்ற குற்றங்கள் அவர்கள் மீது சுமத்தப்பட்டது. உறுப்பினர்களின் பொதுக் கூட்டத்திற்குப் பிறகு ஒரு தீர்மானத்தை நிறைவேற்றி டிஜோரிக்கு ஒரு தகவல் அனுப்பியது. அதில் அடுத்த 30 நாட்களுக்குள் அந்த குடியிருப்புகளை காலி செய்யும்படி கேட்டுக் கொண்டது. மேலும் அந்தத் தீர்மானம் உள்ளூர் பதிவாளருக்கும் ஓர் நகல் அனுப்பப்பட்டது.  
திஜோரி வாத்லால் எனும் விளம்பரப் படத்தில் நடித்தார். *மிஸ் இந்தியா வேர்ல்டுவைட்* 2006 நிகழ்ச்சியின் நீதிபதிகளில் ஒருவராக இருந்த அவர், 2009 மிஸ் இந்தியா நிகழ்ச்சியினையும் நடத்தியுள்ளார். டெல்லி மாநகராட்சிக்கு 2002 தேர்தலின் போது, அவர் இந்திய தேசிய காங்கிரசுக்காக பிரச்சாரம் செய்தார்.
# சாற்றுக்குழலிடைச் சோற்றுத்திசு

பல தாவரங்களின் தண்டுகள் மற்றும் வேர்களில் முக்கிய வளர் திசுவாக **சாற்றுக்குழலிடைச் சோற்றுத்திசு** உள்ளது, குறிப்பாக இருவித்திலை தாவரங்களான காட்டுப்பருத்தி மற்றும் கருவாலி மரங்கள், விதைமூடாத தாவரங்களான தேவதாரு மரங்கள், அத்துடன் சில சாற்றுக்குழல் தாவரங்கள் ஆகும்.. இது இரண்டாம் நிலை சாற்றுக்குழாய் திசுவை உட்புறமாக, உட்சோற்றுத் திசுவை நோக்கியும், மற்றும் இரண்டாம் நிலை உணவுக்கடத்தி திசுவை வெளிப்புறமாக, மரப்பட்டைையை நோக்கியும் உருவாக்குகிறது, சிறு தாவரங்களின் தண்டுகளில் இத்திசுவானது கழுத்தணிகளின் மணிகள் போல இடைவெளி விட்டு அடுக்கப்பட்டிருக்கும். மரங்களில், குழாய் போன்று வேறுபாடற்ற ஆக்குத்திசு செல்களாக உள்ளது, இதிலிருந்து புதிய திசுக்கள் தொடர் வளையங்களாக வளர்கின்றன. வழக்கமான சாற்றுக்குழாய் திசு மற்றும் உணவுக்கடத்தி திசு, போன்று நீர், தாது உப்புக்கள் அல்லது உணவினை இதன் வழியாகக் கடத்துவதில்லை. சாற்றுக்குழலிடைச் சோற்றுத்திசுவின் வேறு பெயர்களாவன முக்கிய சோற்றுத்திசு, கட்டை சோற்றுத்திசு, அல்லது இருமுக சோற்றுத்திசு என்பவையாகும். இருவித்திலை தாவரங்கள் மற்றும் விதைமூடாத தாவரங்களில், மரக்கட்டையையும் மரப்பட்டையும் பிாிக்கக்கூடிய ஒரு கோடாக அமைவதை வெளிப்படையாகக் காணலாம் இதற்கு பட்டை சோற்றுத்திசு எனப்படுகிறது.
# சாற்றுக்குழலிடைச் சோற்றுத்திசு

## அமைப்பு மற்றும் பணி

முதன்மை சாற்றுக்குழாய் திசு மற்றும் உணவுக்கடத்தி திசுவிற்கு இடையில் அமைந்துள்ள சோற்றுத்திசுவானது உள்நோக்கிய சோற்றுத்திசு என்று அழைக்கபபடுகிறது. இரண்டாம் நிலை வளர்ச்சியின் போது, ஆரைக்கதிர் கோட்டு செல்களானது, ஒரு கோடாக அருகேயுள்ள சாற்றுக்குழலிடைச் சோற்றுத்திசுக்களுக்கு இடையே அமைந்துள்ளது. பின்பு இது ஆக்குத்திசுவாகி புது இடைப்பட்ட சோற்றுத்திசுவாகின்றது. உள்நோக்கிய மற்றும் இடைப்பட்ட சோறு்றுத்திசு இணைந்து வளையம் போன்ற வடிவம் பெறுகிறது.இவ்வளையமானது, முதன்மை சாற்றுக்குழாய் திசு மற்றும் உணவுக்கடத்தி திசுவினைப் பிாிக்கின்றது. சாற்றுக்குழலிடைச் சோற்றுத்திசுவானது, இரண்டாம் நிலை சாற்றுக்குழாய் திசுவினை வளையத்தின் உட்புறத்திலும் மற்றும் வெளிப்புறத்தில் இரண்டாம் நிலை உணவுக்கடத்தி திசுவினை, முதன்மை சாற்றுக்குழாய் திசு மற்றும் உணவுக்கடத்தி திசுவினைத் தள்ளிக் கொண்டு உருவாக்குகின்றது,  
சாற்றுக்குழலிடைச் சோறு்றுத்திசு பொதுவாக இரண்டு வகையான செல்களைக் கொண்டுள்ளது,  
கதிர்வடிவ தோற்றுவிப்பிகள்  
ஆரை தோற்றுவிப்பிகள்
# சாற்றுக்குழலிடைச் சோற்றுத்திசு

## சோற்றுத்திசுவிலுள்ள ஆக்குத்திசுவை பராமரித்தல்

சாற்றுக்குழலிடைச் சோறு்றுத்திசுவானது வலைப்பின்னலால் ஒன்றோடு ஒன்று தொடர்புடைய சமிக்கைகளைப் பெற்று திரும்ப பெறக்கூடிய கண்ணிகளால் பராமாிக்கப்படுகிறது. தற்போது, ஊக்கிகள் மற்றும் சிறு பெப்டைடுகள் ஆகிய இரண்டும் தகவலைக் கடத்தக் கூடியவையாக இருக்கின்றன. இதே போன்ற ஒழுங்கமைப்பானது மற்ற தாவரங்களின் ஆக்குத்திசுவிலும் நடைபெறுகின்றன. சோற்றுத்திசுவிலுள்ள ஆக்குத்திசுவானது சாற்றுக்குழாய் திசு மற்றும் உணவுக்கடத்தி திசு ஆகிய இரண்டிலுமிருந்தும் சமிக்கைகளைப் பெறுகின்றன. ஆக்குத்திசுவிற்கு வெளியில் இருந்து பெறப்பட்ட சமிக்கைகள் உள் காரணிகளைக் கட்டுப்படுத்துகின்றன, இது செல் பெருக்கம் மற்றும் செல் வேறுபாட்டை ஊக்குவிக்கின்றன.
# சாற்றுக்குழலிடைச் சோற்றுத்திசு

## ஊக்கிகளை கட்டுப்படுத்துதல்

ஆக்ஸின்கள், எத்திலீன், சிபெரெல்லின்ஸ், சைட்டோகைனின்கள், அப்சிசிக் அமிலம் ஆகியவை சாற்றுக்குழலிடைச் சோறு்றுத்திசுவின் செயல்பாட்டை கட்டுப்படுத்துகின்ற தாவர ஊக்கிகளாகும். இந்த தாவர ஊக்கிகள் ஒவ்வொன்றும் வளர்திசுவின் செயல்பாட்டைக் கட்டுப்படுத்துவதற்கு முக்கியமானவை. இந்த ஊக்கிகளின் வெவ்வேறு செறிவுகளின் சேர்க்கை தாவரங்களின் வளர்சிதை மாற்றத்தில் மிகவும் முக்கிய பங்காற்றுகின்றன.
# பவத் கான்

**பவத் அப்சல் கான்** (Fawad Afzal Khan பிறப்பு: நவம்பர் 29, 1981) ஒரு பாகிஸ்தான் நடிகர், தயாரிப்பாளர், திரைக்கதை எழுத்தாளர், விளம்பர மாதிரி மற்றும் பாடகர் ஆவார். பிலிம்பேர் விருது, மூன்று லக்ஸ் ஸ்டைல் விருதுகள் மற்றும் ஆறு ஹம் விருதுகள் உட்பட பல விருதுகளை இவர் பெற்றுள்ளார்.  
2010 ஆம் ஆண்டில் வெளியான *தஸ்தான்* எனும் தொலைக்காட்சி நாடகத்தில் நடித்ததன் மூலம் இவர் பரவலாக அறியப்பட்டார். இதற்காக பாகிஸ்தான் ஊடக விருதுகளில் சிறந்த ஆண் நடிகருக்கான விருதைப் பெற்றார். பாக்கிஸ்தானிய தொலைக்காட்சி *நிகழ்ச்சியான ஹம்ஸஃபர்* (2011) இல் கான் ஒரு முக்கியக் கதாபாத்திரத்தில் நடித்தார், மேலும் சுல்தானா சித்திகியின் நாடகமான *ஜிண்டகி குல்சார் ஹை* (2012) இல் நடித்தார். இரண்டு நிகழ்ச்சிகளுக்காகவும், சிறந்த நடிகருக்கான லக்ஸ் ஸ்டைல் விருதைப் பெற்றார்.2014 ஆம் ஆண்டில் காதல் நகைச்சுவைத் திரைப்படமான *கூப்சுரத்* (2014) திரைப்படத்தில் முக்கியக் கதாபாத்திரத்தில் கான் பாலிவுட்டில் அறிமுகமானார். இதற்காக சிறந்த ஆண் அறிமுகத்திற்கான பிலிம்பேர் விருதைப் பெற்றார்.
# பவத் கான்

## ஆரம்பகால வாழ்க்கை

29 நவம்பர் 1981 அன்று லாகூரில் கான் பிறந்தார் இவர் பதான் வம்சாவளியைச் சேர்ந்தவர் ஆவார் . அவர் லாகூரில் வசிக்கிறார், பஞ்சாபி இவரின் தாய்மொழி ஆகும். இவரது தந்தை பிரித்தானியாவின் இந்தியாவின் பாட்டியாலாவில் (இப்போது பஞ்சாப், இந்தியா ) பிறந்தார், 1947 பிரிவினைக்குப் பிறகு இளம் வயதிலேயே பாகிஸ்தானுக்கு குடிபெயர்ந்தார். இவரது தாயின் குடும்பம் பிரித்தானியாவின் இந்தியாவின் லக்னோவில் (இப்போது உத்தரபிரதேசம் ) குடியேறியது. கானின் இளாமைப் பருவத்தில் இவரது தந்தை மருந்து விற்பனையில் இருந்தார். வளைகுடாப் போரின்போது குடும்பம் ஏதென்ஸ், துபாய், ரியாத் மற்றும் மான்செஸ்டரில் வசிக்க வேண்டியிருந்தது. இவருக்கு 13 வயதாக இருந்தபோது அவரது குடும்பத்தினர் லாகூருக்குத் திரும்பினர். குழந்தை பருவத்திலிருந்தே கான் அமிதாப் பச்சன் மற்றும் ரிஷி கபூரின் ரசிகராக இருந்தார். அவருக்கு இரண்டு சகோதரிகள் உள்ளனர். அவரது மூத்த சகோதரி அலியா ஒரு கட்டிடக் கலைஞர் மற்றும் இவரது தங்கை சனா ஒரு மருத்துவராக உள்ளார்.  
இவர் ஒரு அமெரிக்க பள்ளியில் படித்தார். அங்கு அவர் இனப் பிரச்சினைகளை எதிர்கொண்டதாகவும் அவரது கூச்ச மற்றும் அமைதியான பாங்கு காரணமாக கொடுமைப்படுத்தப்பட்டதாகவும் கூறினார். கான் ஜோஹர் டவுன் (எல்ஜிஎஸ் ஜே.டி) லாகூர் இலக்கணப் பள்ளியில் தனது ஏ- பிரிவில் தேர்ச்சி பெற்றார்.மேலும் லாகூரில் மென்பொருள் பொறியியலில் இளங்கலைப் பட்டம் பெற்றார். பொறியாளராக அவருக்கு வேலை கிடைக்காததால் இவர் நடிக்கத் தொடங்கினார். *ஃபோர்ப்ஸ் இந்தியா* நேர்காணலில் தான் விளம்பரத் துறையில் வேலை தேடத் தவறிவிட்டதாக கூறினார்.
# பவத் கான்

## தனிப்பட்ட வாழ்க்கை

கான் ஆடை வடிவமைப்பாளரான சதாஃப் கானை 2005 ஆம் ஆண்டில் திருமணம் செய்து கொண்டார். இவர்களுக்கு அயன் என்ற மகனும், எலெய்னா என்ற மகளும் உள்ளனர்.  
ஒரு விபத்தில் இவரின் கணையம் பாதிப்பிற்கு உள்ளானது. இவரின் 17 ஆம் வயதில் நீரிழிவு நோய் இருப்பது கண்டறியப்பட்டது. நீச்சல் குளத்தின் பின்னால் இந்த விபத்து நிகழ்ந்தது.
# பவத் கான்

## விருது

பிலிம்பேர் விருது, மூன்று லக்ஸ் ஸ்டைல் விருதுகள் மற்றும் ஆறு ஹம் விருதுகள் உட்பட பல விருதுகளை இவர் பெற்றுள்ளார். 2010 ஆம் ஆண்டில் வெளியான *தஸ்தான்* எனும் தொலைக்காட்சி நாடகத்தில் நடித்தற்காக பாகிஸ்தான் ஊடக விருதுகளில் சிறந்த ஆண் நடிகருக்கான விருதைப் பெற்றார்.
# ஜவஹர் பொறியியல் கல்லூரி

**ஜவஹர் பொறியியல் கல்லூரி** என்பது சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இதனின் பிரதான வளாகம் சென்னை கிண்டி மற்றும் செயற்கைக்கோள் வளாகம் சென்னை குரோமேபேட்டில் உள்ளது. இது செப்டம்பர் 4, 1978-ல் நிறுவப்பட்டது. இது தேசிய நிறுவன தரவரிசை கட்டமைப்பால் ஒட்டுமொத்தமாக இந்தியாவில் பத்தாவது நிறுவனமாகவும், பல்கலைக்கழகங்களில் நான்காவது இடத்திலும், பொறியியலில் எட்டாவது இடத்திலும் உள்ளது
# ஜவஹர் பொறியியல் கல்லூரி

## அறிமுகம்

ஜவஹர் பொறியியல் கல்லூரி 2010 கல்வியாண்டில் தொடங்கப்பட்டது.
# ஜவஹர் பொறியியல் கல்லூரி

## இடம்

சபர்மதி 54, கலைங்கர் கருணாநிதி சாலை, காவேரரங்கன் நகர், சாலிகிராம், சென்னை மாவட்டத்தில் அமைந்துள்ளது
# ஜவஹர் பொறியியல் கல்லூரி

## படிப்புகள்

இக்கல்லூரியில் மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், தொழில்துறை பொறியியல், இயந்திர பொறியியல் என பிரிவுகளில் பயிற்சி வழங்கப்பட்டு வருகின்றன.
# ஜவஹர் பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# கிழக்கு ஐரோப்பிய சமவெளி

**கிழக்கு ஐரோப்பியச் சமவெளி** (East European Plain) என்பது ஐரோப்பாவிலுள்ள ஒரு மிகப்பெரியச் சமவெளிசமவெளி ஆகும். இது இரசியாவின் அறிவியல் அறிஞர்களால் **இரசியச் சமவெளி** என்றும் வரலாற்றின்படி **சர்மாட்டிக் சமவெளி** என்றும் அழைக்கப்படுகிறது. இது வட மற்றும் மத்திய ஐரோப்பியச் சமவெளிக்குக் கிழக்காக நீண்டு பரந்து உள்ளது, வட ஐரோப்பிய சமவெளியோடு (வடமேற்கு ஃபிரான்சு, நெதர்லாந்து, ஜெர்மனி முதல் வடகிழக்கு போலந்து வரை செல்கிறது) பால்டிக்ஸ் (எஸ்டோனியா, லட்வியா மற்றும் லிதுவானியா), மோல்டோவா, தென்மேற்கு ரோமானியா மற்றும் அதன் தென் எல்லை விரிபரப்பு வடபல்கேரியாவிலுள்ள டானுபியன் சமவெளி (லுடோகோரி மற்றும் தெற்கு டோப்ருஜா அடங்கும்), இது பெரும் ஐரோப்பியச் சமவெளியின் ஐரோப்பிய நிலத்தில் மலைகளற்றபெரும்பகுதிகளைக் கொண்ட நிலப்பரப்பாக உள்ளது.
# கிழக்கு ஐரோப்பிய சமவெளி

## பரவல்

கிழக்கு ஐரோப்பியச் சமவெளியானது ஏறத்தாழ முழு பால்டிக் மாநிலங்களையும் உள்ளடக்குகிறது. அவற்றுள் பெலாரஸ், உக்ரைன், மோல்டோவா, ருமேனியா மற்றும் ரசியாவின் ஐரோப்பிய பகுதி அனைத்தும் அடங்கும். இந்தச் சமவெளியானது ஏறத்தாழ நான்கு மில்லியன் அல்லது நாற்பது லட்சம் சதுர கி.மீ பரப்பளவைக் கொண்டது. சராசரியாக 170 மீட்டர் (560 அடி) உயரம் கொண்டது. இதன் மிக உயர்ந்த புள்ளி 346.9 மீட்டர் (1,138.1 அடி) உயரத்தில் வால்டாய் குன்றுகளில் உள்ளது.
# கிழக்கு ஐரோப்பிய சமவெளி

## பரவல்

### எல்லைகள்

- மேற்கு: பால்டிக் கடல், ஓடர் மற்றும் லுஸாடிய நைய்ஸ், சுடேடன்லாந்து, கார்பேத்திய மலைகள் (வெளி மேற்கு கார்பாதிய, வெளி கிழக்கு கார்பாதிய, தெற்கு கார்பாதிய, செர்பியன் கார்பாதிய மலைகள்).
- தெற்கு: பால்கன் மலைகள், கருங்கடல், கிரிமியன் மலைகள், காக்கேசியா, காசுப்பியன் கடல் மற்றும் அஸோவ் கடல், உஸ்த்யூர்த் பீடபூமி.
- கிழக்கு: உரால் மலைகள் மற்றும் துரான் தாழ்நிலம்.
- வடக்கு: வெள்ளைக் கடல், பேரன்ட்ஸ் கடல், காராக் கடல், எசுக்காண்டினாவிய மலைகள்.
# கிழக்கு ஐரோப்பிய சமவெளி

## மண்டல உட்பிரிவுகள்

- பெலாரஸ்
- பெலாருசியன் முகடு
- பொலேஸியா
- பல்கேரியா
- டானுபியன் சமவெளி
- எஸ்டோனியா
- கஸாக்கஸ்தான் (ஐரோப்பிய பகுதி)
- லாட்வியா
- லித்துவானியா
- போலந்து
- ரோஸ்டோக்ஸி
- மாஸோவியன் தாழ்நிலம்
- ரோமானியா / மால்டோவா
- மோல்டாவியன் சமவெளி (மோல்டாவா, ரோமானியா, உக்ரைன்)
- வால்லசியன் சமவெளி (தாழ் டானுபியன் சமவெளியின் வடக்கு பகுதி)
- ரஷ்யா (ஐரோப்பிய பகுதி)
- டிமான் முகடு
- வடக்கு முகடு
- மாரி தாழ்நிலம்
- வால்டாய் குன்றுகள்
- ஸ்மொலென்ஸ்க் – மாஸ்கோ உயர்நிலம்
- மத்திய இரசிய உயர்நிலம் (ரசியா, உக்ரைன்)
- ஓகா – டான் தாழ்நிலம்
- வோல்கா உயர்நிலம்
- ஆப்ஷ்ச்சி ஸிர்ட்
- காஸ்பியன் தாழ்நிலம்
- உக்ரைன்
- சியான் தாழ்நிலம்
- வோல்ஹைனியன் – போடோலியன் உயர் நிலம்
- பொடொலியன் சமவெளி
- பொலோஸியன் தாழ்நிலம்
- ட்னீபர் உயர்நிலம்
- கிவ் மலைகள்
- மத்திய உயர்நிலம்
- கருங்கடல் உயர்நிலம்
- அஸொவ் உயநிலம் / டோனெட்ஸ் முகடு
# கிழக்கு ஐரோப்பிய சமவெளி

## மண்டல உட்பிரிவுகள்

### பிற முதன்மை நிலப்பரப்புகள்

கீழ்கண்ட முக்கிய நிலப்பரப்புகள் கிழக்கு ஐரோப்பியச் சமவெளியில் காணப்படுகின்றன.
(அவை வடக்கிலிருந்து தெற்காக வரிசைப்படுத்தப்பட்டுள்ளன)
வடக்கு ருசியத் தாழ்நிலம்  
பால்டிக் உயர்நிலம்  
குமா-மனிச் தாழ்நிலம் / அமிழ்வு நிலம்  
புகுல்மா-பெலபே உயர்நிலம்  
வ்வாட்ஸ்கி உவாலி
# கிழக்கு ஐரோப்பிய சமவெளி

## மண்டல உட்பிரிவுகள்

### பெரிய ஆறுகள்

வோல்கா ஆறு, டானுபே, உரால் ஆறு, விஸ்டுலா, தினேப்பர், டான் ஆறு (ருசியா), பெகோரா ஆறு, காமா ஆறு, ஓகா ஆறு, பெலயா ஆறு, டௌகாவா, நெர்மன் ஆறு, ப்ரிகோல்வா ஆறு ஆகியவை இப்பகுதியில் பாயும் பெரிய ஆறுகளாகும்.
# மியான் அபீப் உல்லா

**மியான் அபீப் உல்லா** (ஆங்கிலம்: Mian Habib Ullah) 1948 ஏப்ரல் 30 அன்று பிறந்த இவர் ஒரு பாக்கித்தான் தொழிலதிபர் மற்றும் சினியோட்டைச் சேர்ந்த இராஜதந்திரியும் ஆவார். மேலும் இஸ்லாமாபாத் பங்குச் சந்தை மற்றும் ஏற்றுமதி மேம்பாட்டு பணியகத்துடனான (பாக்கித்தான் அரசின் வர்த்தக மேம்பாட்டு ஆணையம் ) தொடர்புக்காக அவர் மிகவும் பிரபலமானவர். அவர் இஸ்லாமாபாத் பங்குச் சந்தையின் நிறுவன உறுப்பினராகவும் இருந்தார். சைப்ரஸ் குடியரசின் தற்போதைய கெளரவத் துணைத் தூதராக உள்ளார். நவம்பர் 2014 இல் கெளரவ தூதர்கள் மற்றும் தூதரக தளபதிகளின் டீனாகவும் தேர்ந்தெடுக்கப்பட்டார். மியான் அபீப் உல்லா முன்னாள் வெளியுறவு மந்திரி மற்றும் முன்னாள், பாக்கித்தான் வர்த்தக மற்றும் தொழில்துறை கூட்டமைப்பின் தலைவர் மற்றும் ராவல்பிண்டி வர்த்தக மற்றும் தொழில்துறை கூட்டமைப்பின் முன்னாள் தலைவரும் ஆவார். அவர் தனது இரண்டாவது பதவியில் பிரதம மந்திரி பெனாசிர் பூட்டோவுடன் நெருக்கமாக தொடர்பு கொண்டிருந்தார். மேலும் வர்த்தகத்தில் அவரது ஆலோசகராகவும் பணியாற்றினார். அவர் அனைத்து பாக்கித்தான் சீனா நட்பு சங்கத்தின் முன்னாள் தலைவராகவும் உள்ளார்.
# மியான் அபீப் உல்லா

## தனிப்பட்ட வாழ்க்கை

மியான் அபீப் உல்லா பாக்கித்தானிலுள்ள லாகூரில் பிறந்தார். மத்திய வர்த்தக, கைத்தொழில் மற்றும் துணித்துறை அமைச்சராக பணியாற்றிய சாசாதா ஆலம் மோன்னூவின் சகோதரியை திருமணம் செய்து கொண்டார். மியான் அபீப் உல்லா தனது சகோதரத்துவத்தின் வணிக புத்திசாலித்தனத்திற்கு ஒரு வாழ்க்கை உதாரணம். அவரது தாத்தா தோஸ்த் முகமது தென்னிந்தியாவிலிருந்து தோல்களை ஏற்றுமதி செய்யத் தொடங்கினார். 1952 ஆம் ஆண்டில் ஜீனத் துணி ஆலைகள் உட்பட 25,000 சுழல் அச்சுக்கள் மற்றும் 500 தறிகளுடன் பல தொழில்துறை பிரிவுகளை அமைத்தார். அந்த நேரத்தில் பாக்கித்தானில் முதல் 4 மிகப்பெரிய துணிக் குழுக்களில் இதுவும் இருந்தது. 1981 ஆம் ஆண்டில் அவரது தந்தை இறந்த பிறகுதான், மியான் அபீப் உல்லா சொந்தமாக தொழிலைத் தொடங்கினார். தங்களது குடும்ப நிறுவனமான டி.எம். துணி ஆலைகளில் தனது மாமாக்களின் பங்குகளை வாங்கினார். .
# மியான் அபீப் உல்லா

## தனிப்பட்ட வாழ்க்கை

### கல்வி

மியான் அபீப் உல்லா பஞ்சாப் பல்கலைக்கழகத்தில் வணிகத்தில் பட்டம் பெற்றார்.
# மியான் அபீப் உல்லா

## சாதனைகள்

மியான் அபீப் உல்லாவின் தலைமையில் பாக்கித்தான் வர்தக மேம்பாட்டு ஆணையத்தின் ஏற்றுமதி 6.8 பில்லியன் டாலரிலிருந்து 8.7 பில்லியன் டாலராக உயர்ந்துள்ளது. வர்த்தக அமைச்சராக இருந்த அவர், ஜிம்பாப்வே துணைப் பிரதமர் தலைமையிலான பாக்கித்தானுக்கு ஜிம்பாப்வே தூதுக்குழுவையும் அழைத்தார். ஏற்றுமதியை அதிகரிப்பதற்காக ஏமன், உருசியா, உசுபெகித்தான், இந்தியா, தசிகித்தான், கொரியா, ஈரான், துருக்கி, ஐக்கிய அரபு எமிரேட்ஸ், ஆங்காங், சீனா, தென்னாப்பிரிக்கா, சாம்பியா மற்றும் ஜிம்பாப்வே உள்ளிட்ட பல நாடுகளுக்கு ஏற்றுமதி மற்றும் முதலீட்டை அதிகரிக்க பாக்கித்தானின் பல வெற்றிகரமான வணிக மற்றும் இராஜதந்திர பிரதிநிதிகளை மியான் ஹபீப் உல்லா வழிநடத்தியுள்ளார்.  
துருக்கியில் நடந்த 65 வது இஸ்மீர் சர்வதேச கண்காட்சியின் வெற்றிக்கு மியான் அபீப் உல்லாவும் பெருமை சேர்த்துள்ளார், அங்கு துருக்கி மற்றும் வெளிநாடுகளில் இருந்து முக்கிய நபர்கள் கலந்து கொண்ட துருக்கி பிரதமரின் அழைப்பின் பேரில் அவர் பிரதம விருந்தினராக கலந்து கொண்டார். சோர்சியா, நைஜீரியா, பாலத்தீனம், உருமேனியா மற்றும் பல்கேரியாவைச் சேர்ந்த வர்த்தக, சுற்றுலா மற்றும் தொழில்துறை அமைச்சர்கள் பிரதிநிதித்துவப்படுத்தப்பட்டனர்.  
இந்தியாவில் தெற்காசிய பிராந்திய ஒத்துழைப்பு சங்க ( சார்க் ) வணிகத் தலைவர்களின் மாநாட்டிற்கு 100 பேர் கொண்ட குழுவை வழிநடத்தினார். மியான் அபீப் உல்லாவுக்கு பாகிஸ்தான் அதிபர் பாரூக் இலெஹாரி மற்றும் அதிபர் பர்வேஸ் முஷாரஃப் ஆகியோரால் இரண்டு முறை தங்கப்பதக்கம் வழங்கப்பட்டுள்ளது. பாக்கித்தான் தேசிய பாதுகாப்புக் கல்லூரியில் மூன்று முறை உரையாற்ற மியாப் அபீப் உல்லா கௌரவிக்கப்பட்டார். ஜெனீவா மற்றும் டோக்கியோவில் உள்ள ஐக்கிய நாடுகளின் அமைப்புகளிலும் மியான் அபீப் உல்லா பாக்கித்தானை பிரதிநிதித்துவப்படுத்தினார்.
# மீசி கட்டிடக்கலை அகாடமி

இது சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இதனின் பிரதான வளாகம் சென்னை கிண்டி மற்றும் செயற்கைக்கோள் வளாகம் சென்னை குரோமேபேட்டில் உள்ளது. இது செப்டம்பர் 4, 1978 இல் நிறுவப்பட்டது. இது தேசிய நிறுவன தரவரிசை கட்டமைப்பால் ஒட்டுமொத்தமாக இந்தியாவில் பத்தாவது நிறுவனமாகவும், பல்கலைக்கழகங்களில் நான்காவது இடத்திலும், பொறியியலில் எட்டாவது இடத்திலும் உள்ளது
# மீசி கட்டிடக்கலை அகாடமி

## அறிமுகம்

மீசி கட்டிடக்கலை அகாடமி 1999 கல்வியாண்டில் தொடங்கப்பட்டது.
# மீசி கட்டிடக்கலை அகாடமி

## இடம்

எண் .87, பீட்டர்ஸ் சாலை, புதிய கல்லூரி வளாகம், ராயப்பேட்டை, சென்னை மாவட்டத்தில் அமைந்துள்ளது
# மீசி கட்டிடக்கலை அகாடமி

## படிப்புகள்

இக்கல்லூரியில் இளங்கலை கட்டிடக்கலை,முதுகலை கட்டிடக்கலை ரியல் எஸ்டேட் மேம்பாடு என பிரிவுகளில் பயிற்சி வழங்கப்பட்டு வருகின்றன.
# மீசி கட்டிடக்கலை அகாடமி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# விக்கிப்பீடியா:பங்களிப்பாளர் அறிமுகம்/கௌதம் சம்பத்

கௌதம் சம்பத் விழுப்புரம் மாவட்டம், பெரியபாபுசமுத்திரம் கிராமத்தைச் சேர்ந்தவர். தற்போது புதுச்சேரியில் வசித்து வருகிறார். சென்னையில் உள்ள ஐ. எப். எம். ஆர் என்னும் ஆராய்ச்சி நிறுவனத்தில் பணியாற்றி வரும் இவர் ஓர் உழவரும் கூட! 2018 முதல் தமிழ் விக்கிப்பீடியாவில் கட்டுரையாக்கம், பராமரிப்புப் பணிகளில் பங்களித்து வருகிறார். விக்கித்தரவிலும் பங்களிப்புகளை நல்கி வருகிறார். வல்லநாட்டு செட்டியார், தஞ்சாவூர் மராத்தி மொழி, பிரமலைக் கள்ளர், மாணிக்கம் தாகூர், இரவீந்திரநாத் குமார் முதலியவை இவர் பங்களித்த குறிப்பிடத்தக்க கட்டுரைகளில் சில.
# சினியோட்

**சினியோட்** (ஆங்கிலம் : Chiniot) ( உருது, ) என்பது பாக்கித்தானின் பஞ்சாப் மாகாணத்தில் உள்ள சினியோட் மாவட்டத்தின் ஒரு நகரம் மற்றும் அதன் நிர்வாக தலைமையகம் ஆகும். செனாப் ஆற்றின் கரையில், இது சிக்கலான மர தளவாடங்கள், கட்டிடக்கலை மற்றும் மசூதிகளுக்கு பெயர் பெற்றது. மேலும் இது உமர் கயாத் மகாலின் தாயகமாகும் .
# சினியோட்

## வரலாறு

### ஆரம்ப வரலாறு

சினியோட்டின் தோற்றம் தெளிவற்றது. அது நிறுவபட்டதனைத் துல்லியமாக விவரிக்கும் வரலாற்றுப் பதிவுகள் கிடைக்கவில்லை. சில கணக்குகளின்படி, இந்த நகரம் ஒரு பழங்கால அரசனின் மகள் சந்தன் என்பவரால் நிறுவப்பட்டது. அவர் காட்டில் வேட்டையாடும்போது, காட்டைச் சுற்றியுள்ள பகுதிகளால் வசீகரிக்கப்பட்டு அங்கு *சந்தானியோட்* குடியேற்றத்தை நிறுவ கட்டளையிட்டார் . இது *சாந்தியோட் என்றும் அழைக்கப்பட்டது* இது அவரது நினைவாக பெயரிடப்பட்டது. அசல் பெயர் மருவி சினியோட் என்ற பெயர் இறுதியில் நிலைபெற்றது. இருப்பினும் பழைய பெயர் குறைந்தது 1860கள் வரை பயன்படுத்தப்பட்டுள்ளது.
# சினியோட்

## வரலாறு

### முகலாயகர்கள்

முகலாய ஆட்சியின் போது, சினியோட் லாகூரின் *சுபா* அல்லது மாகாணத்தின் ஒரு பகுதியாக நிர்வகிக்கப்பட்டது. முகலாயப் பேரரசர் ஷாஜகான், மற்றும் அப்பகுதியின் அவரது பழங்குடி ஆட்சியாளர் தாஹிம் நவாப் சதுல்லா கான் ஆகியோரின் ஆட்சியின் கீழ் இந்த நகரம் உச்சம் அடைந்துள்ளது. 1640 மற்றும் 1656 இடையே பணியாற்றிய சாதுல்லா கானின் ஆட்சியின் கீழ், சினியோட்டின் புகழ்பெற்ற ஷாஹி மசூதி கட்டப்பட்டது. சினியோட்டின் கைவினைஞர்கள் முகலாய காலத்தில் அவர்களின் திறமைக்காக புகழ் பெற்றவர்கள். தாஜ்மஹால் மற்றும் லாகூரின் வஜீர் கான் மசூதி ஆகியவற்றின் அலங்காரத்தில் இவர்கள் பணியாற்றினர்.
# சினியோட்

## வரலாறு

### முகலாய சரிவு மற்றும் சியால் ஆட்சி

1707 ஆம் ஆண்டில் பேரரசர் அவுரங்கசீப்பின் மரணத்திற்குப் பிறகு முகலாய அதிகாரம் வீழ்ச்சியடைந்ததைத் தொடர்ந்து, உள்ளூர் சியால் பழங்குடியும், பழங்குடிகளில் ஜமீன்தார் அந்தஸ்தில் இருந்த வாலிதாட் கான் டெல்லி சிம்மாசனத்திற்கு விசுவாசமாக இருந்ததன் காரணமாக அந்தப் பகுதிக்கு அதிகாரப்பூர்வமாக ஆட்சியாளார் பதவி வழங்கப்பட்டது. சினியோட்டின் புகழ்பெற்ற உமர் ஹயாத் மஹால் 1923 மற்றும் 1935 க்கு இடையில் கல்கத்தாவில் தனது செல்வத்தை சம்பாதித்த ஒரு தொழிலதிபருக்காக கட்டப்பட்டது.
# சினியோட்

## நிலவியல்

### இருப்பிடம்

பைசலாபாத் - சர்கோதா மற்றும் லாகூர்-ஜாங் சாலைகளின் சந்திப்பில் சினியோட் உள்ளது. இது லாகூரிலிருந்து வடமேற்கே 158 கிலோமீட்டர் தொலைவிலும், பைசலாபாத்திலிருந்து வடக்கே 38 கிலோமீட்டர் தொலைவிலும் உள்ளது. சினியோட் நகரம் 10 சதுர கிலோமீட்டர் பரப்பளவில் சராசரியாக 179 மீட்டர் (587 அடி) உயரத்தில் உள்ளது. அகமதியா சமூகத்தின் தலைமையகமான ரப்வா நகரம் செனாப் ஆற்றின் மறுபுறத்தில் உள்ளது. ஆற்றின் மையத்தில் சூபி பு அலி ஷா கலந்தரின் வழிபாட்டு மையம் (அல்லது சில்லா கா) அமைந்துள்ளது.
# சினியோட்

## நிலவியல்

### புவியியல்

சினியாட் நகரம் செனாப் ஆற்றின் இடது கரையில் அமைந்துள்ளது. இது ஒரு சிறிய பாறை மலையில் அமைந்துள்ளது. இதனைச் சுற்றியுள்ள பகுதியின் பெரும்பகுதி வண்டல் சமவெளிகளைக் கொண்டுள்ளது, சினியோட்டைச் சுற்றி 400 அடி உயரத்தை எட்டும் ஸ்லேட் மற்றும் மணற்கற்களின் பாறைகள் நிறைந்தவை.  
சினியோட் தனது மர தளபாடங்களுக்கு புகழ் பெற்றது. காஷ்மீரில் இருந்து மரக்கன்றுகள் ஆற்றின் கீழே சினியோட் நோக்கி மிதக்கும் என்பதால் செனாப் நதிக்கு அருகாமை மரவேலை மையமாக உருவாக்கப்பட்டது. சினியோட்டி வடிவமைப்புகள் ஹோஷியார்பூர் அல்லது ஜலந்தரை விட உயர்ந்தவையாகக் கருதப்பட்டன. சௌத்ரி சர்க்கரை ஆலைகள் பைசலாபாத் சாலையில் அமைந்துள்ளது.
# சர்கோன்

**சர்கோன்** (**Sargon of Akkad**) (; *Šarru-ukīn* or *Šarru-kēn*), சுமேரிய இலக்கியங்களில் முதிய சர்கோன் என்று அழைக்கப்படுவார். சர்கோன் அக்காடியப் பேரரசின் முதல் ஆட்சியாளர் ஆவார். இவர் கீழ் மெசொப்பொத்தேமியாவில் கிஷ் எனும் நகரத்தை நிறுவி ஆட்சி செய்தவர். இவர் கிமு 24 - 23-ஆம் நூற்றாண்டுகளில் சுமேரியாவின் பிற நகர இராச்சியங்களை வென்று சுமேரியாவின் மன்னராக விளங்கியவர். பின்னர் மேல் மெசொப்பொத்தேமியாவின் நகர இராச்சியங்களை வென்று அக்காதியப் பேரரசை நிறுவி, கிமு 2334 முதல் கிமு 2284 முடிய 50 ஆண்டுகள் ஆட்சி செய்த உலகின் முதல் பேரரசர் ஆவார்.  
மன்னர் சர்கோன் சர்கோனிய வம்சம் அல்லது பழைய அக்காதிய அரச மரபை நிறுவியர் ஆவார். இச்சர்கோனிய வம்சம், சுமேரியாவை குடிய அரச மரபு (கிமு 2135 – 2055) கைப்பற்றும் வரை ஆண்டது. சர்கோனின் பேரரசு மெசொப்பொத்தேமியாவின் லெவண்ட் முதல் பாரசீகத்தின் ஈலாம் வரை பரந்திருந்தது. மன்னர் சர்கோன் நிறுவிய அக்காடியப் பேரரசின் தலைநகமாக அக்காத் நகரம் விளங்கியது.  
கிமு 8 - 7-ஆம் நூற்றாண்டின் புது அசிரியப் பேரரசின் தொன்மக் கதை மாந்தராக சர்கோன் மன்னரின் பெயர் காணப்படுகிறது. அசூர்பனிபால் நூலகத்தில் சர்கோன் பிறப்பு குறித்த தொன்மக் கதைகள் கொண்ட களிமண் பலகைகள் உள்ளது.
# சர்கோன்

## இதனையும் காண்க

- அசூர்பனிபால்
- ஊர்-நம்மு
- அக்காடியப் பேரரசு
- அக்காத் நகரம்
# பல்லூடகம் வழி கற்றல்

### பல்லூடகமும் கற்றலும்

பல்லூடகம் என்பது கேட்டல்,பார்த்தல், வாசித்தல், பேசுதல், எழுதுதல் ஆகிய அனைத்திற்கும் உதவும் வகையிலான வடிவமைப்பைக்கொண்ட கருவி ஆகும். கணினி என்னும் கருவியும் மேற்கூறிய அனைத்தையும் செய்வதற்கு உதவும் கருவியாக இருப்பதால் பல்லூடகம் வழி கற்றல் என்பதை கணினி வழியாகக் கற்பது என்றும் கூறுவர். இங்கே பல்லூடகம் வழியாகக் கற்றல் எனக் குறிக்கப்படுவது கணினி இயந்திரத்தின் வழியாக மென்பொருட்களைப் பயன்படுத்திக் கற்பது ஆகும்.  
கணினியில் ஒலி – ஒளி பட இயக்கம், வரைகலை, உரை முதலிய ஊடகங்களை ஒருங்கிணைத்துப் பயன்படுத்துத இயலும் என்பதால் கணினியில் காணவும், கேட்கவும் வரையவும் படிக்கவும் எழுதவும் இயலுகிறது.  
கற்பித்தலில் எழுத்தட்டைகள், சொல்லட்டைகள், விளக்க அட்டைகள், பொருத்து அட்டைகள், சுழலட்டைகள், மின்னட்டைகள், வானொலி, ஒலி – ஒளி நாடாக்கள், தொலைக்காட்சி, தலைமேல் வீழ்த்தி, நழுவங்கள், திரைவீழ்த்திகள், முப்பரிமாணங்கள், இயக்கும் மாதிரிகள், உண்மைப்பொருள்கள் எனப் பல்வகைத் துணைக் கருவிகள் கற்பித்தலுக்குப் பயன்படுத்தினர். இவையனைத்தையும் பல்லூடகத்தின் வாயிலகச் செய்துவிட இயலும். சிறப்பான கற்பித்தலுக்குப் பல்லூடகப் பயன்பாடு பெரிதும் உதவும். ஆசிரியர் கணினிப் பயிற்சிப் பெற்றுக் காலத்திற்கேற்பக் கருவிகளைப் பயன்படுத்திக் கற்பித்தல் வேண்டும். குழந்தைகள் எழுதும் போக்குகளையும் அவற்றிற்கான ஒலிகளையும் இயக்கத்தோடு காண்பதற்கான வாய்ப்புள்ளதால் மழலைக் கல்வி முதல் பல்லூடத்தைப் பயன்படுத்தலாம். குழந்தைகள் கணினியை இயக்கித் தானே கற்பதனால் கற்றல் விரைவாக நடைபெறுகிறது. ஆசிரியர் வழிகாட்டியாக இருந்து தேவையான கற்றல் பொருள்களையும் மென்பொருள்களையும் வகுப்பு நிலைக்கேற்ப கொடுத்தால் போதும். ஐயமேற்படும் இடங்களில் காரணக் காரியத்தோடு விளக்கினால் குழந்தைகள் எளிதாகக் கற்றுக் கொள்வர்.  
###### கட்டுரைக்கு உதவிய புத்தகங்கள்:
1. ஆண்டோ பீட்டர் மா., “தமிழும் கணிப்பொறியும்”, சாப்ட்வியூ பப்ளிகேஷன்ஸ்,  
118,நெல்சன் மாணிக்கம் சாலை, அமைந்தகரை, சென்னை- 600029, நான்காம் பதிப்பு,  
ஜூலை 2011.  
2. சந்தானம் எஸ், “கல்விக்கோட்பாடுகளும் தத்துவங்களும்”, பழனியப்பா பிரதர்ஸ்,  
சென்னை- 600014, இரண்டாம் பதிப்பு 1976.
# மேதினிநகர்

**மேதினி நகர்** இந்திய மாநிலமான ஜார்க்கண்டில் உள்ள பலாமூ மாவட்டத்தின் நிர்வாகத் தலைமையிடமும், ஒரு நகராட்சியாகும். இந்த நகரம் வடக்கு கோயல் ஆற்றின் கரையில் அமைந்துள்ளது.
# மேதினிநகர்

## பெயரின் தோற்றம்

1861 ஆம் ஆண்டில் மானுடவியலாளரும் சோட்டா நாக்பூரின் ஆணையாளருமான கர்னல் எட்வர்ட் டுயிட் டால்டன் (1815–1880) என்பவரின் பெயரால் பிரித்தானிய ஆட்சியில் இந்த நகரம் போது டால்டன்கஞ்ச் என்று பெயரிடப்பட்டது. 2018 ஆம் ஆண்டு ஏப்ரலில் நகராட்சியாக மாறிய பின்னர் பெயர் மாற்றப்பட்டது. இந்த நகரம் அதனை ஆட்சி செய்த மகாராஜா மதினி ரேவின் பெயரால் மெதினிநகர் என்று பெயரிடப்பட்டது.
# மேதினிநகர்

## வரலாறு

கி.பி 14 முதல் 15 ஆம் நூற்றாண்டு வரை இந்த பிராந்தியம் செரோ வம்சத்தினரால் ஆட்சி செய்யப்பட்டது. செரோ ஆட்சியாளர்களிடையே மிகவும் பிரபலமானவர் ராஜா மதினி ரே . பாலமு கோட்டை மற்றும் ஷாப்பூர் கோட்டை ஆகியவை இந்த பகுதியில் உள்ள வரலாற்று முக்கியத்துவம் வாய்ந்த அடையாளங்கள் ஆகும்.
# மேதினிநகர்

## புவியியல்

மேதினிநகர் 24.03 ° வடக்கு 84.07 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 215 மீ (705 அடி) உயரத்தைக் கொண்டுள்ளது.  
இந்த நகரத்தில் இருந்து பெட்லா தேசிய பூங்கா 20 கி.மீ தொலைவில் அமைந்துள்ளது. இந்த பூங்கா புலிகளுக்கு பிரபலமானது. பெட்லா தேசியப் பூங்கா பாலமாவு புலி திட்டத்தின் கீழ் வருகிறது. அருகிலுள்ள மற்றொரு சுற்றுலாத் தளமான இடமான கெச்ச்கி, மெதினிநகரில் இருந்து 18 கி.மீ தொலைவில், கோயல் நதி மற்றும் அவுரங்கா நதியின் சங்கமத்தில் அமைந்துள்ளது. அடர்ந்த காடுகளால் மூடப்பட்ட பீடபூமியான நேதர்ஹாட் இந்த நகரத்தின் அருகே அமைந்துள்ளது.
# மேதினிநகர்

## காலநிலை

மேதினிநகர் கோப்பனின் காலநிலை வகைப்பாட்டின் கீழ் ஈரப்பதமான துணை வெப்பமண்டல காலநிலையைக் கொண்டுள்ளது.
# மேதினிநகர்

## போக்குவரத்து

டால்டன்கஞ்ச் ரயில் நிலையம் மெதினிநகரில் உள்ள ரயில் நிலையம் ஆகும்.  
டால்டன்கஞ்ச் புதுடில்லிக்கு தென்கிழக்கில் 1,036 கிலோமீட்டர் (644 மைல்) தொலைவில் அமைந்துள்ளது. லக்னோ, பாட்னா, ராஞ்சி, கோட்டா, போபால் சந்தி , அகமதாபாத், டெல்லி , ஜபல்பூர் , கொல்கத்தா, வாரணாசி மற்றும் கயாவிலிருந்து டால்டன்கஞ்ச் ரயில் நிலையத்திற்கு ரயில் மூலம் செல்லலாம் . அருகிலுள்ள விமான நிலையம் ராஞ்சியில் 165 கிலோமீட்டர் (103 மைல்) தொலைவில் உள்ளது.  
பாட்னா, ராஞ்சி, ராய்ப்பூர் , அம்பிகாபூர், கொல்கத்தா, துர்காபூர் , வாரணாசி, ஜாம்ஷெட்பூர், தன்பாத் , டெல்லி, லக்னோ, அலகாபாத் , கோட்டா, கான்பூர் மற்றும் கயா போன்ற நகரங்களுடன் சாலை வழியாக மெதினிநகர் நன்கு இணைக்கப்பட்டுள்ளது.
# மேதினிநகர்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 26 வார்டுகளும், 13,821 வீடுகளும் கொண்ட மேதினிநகர் நகராட்சியின் மொத்த மக்கள்தொகை 78,396 ஆகும். அதில் 41,430 ஆண்கள் மற்றும் 36,966 பெண்கள் உள்ளனர். ஆறு வயதிற்குட்பட்ட குழந்தைகள் 9362 (11.94%) ஆகவுள்ளனர். பாலின விகிதம் 1000 ஆண்களுக்கு, 892 பெண்கள் வீதம் உள்ளனர். சராசரி எழுத்தறிவு 87.89% ஆகவுள்ளது. மக்கள்தொகையில் இந்துக்கள் 77.32%, முஸ்லீம்கள் 19.92%, சமணர்கள் , கிறித்தவர்கள் 1.13% மற்றும் பிறர் 1.63% ஆகவுள்ளனர்.
# கருத்தரிப்புக்காலமும் மதுவும்

**கருத்தரிப்புக் காலத்தில் மது** *(Alcohol in pregnancy)* என்பது கர்ப்பத்தைப் பற்றி அறிந்து கொள்வதற்கு முன்பே மது அருந்துதல் உட்பட பெண்கள் கருத்தரித்திருக்கும் காலத்தில் மது எனப்படும் ஆல்ககால் பயன்படுத்துவதை குறிக்கிறது. கர்ப்பமாக இருக்கும்போது பெண்கள் எந்தவொரு அளவும், எந்தவொரு நாளும் அல்லது காலமும் ஆல்ககாலை அருந்துவது பாதுகாப்பானதாக இருக்குமென கருதப்படுவதில்லை. கருத்தரிப்புக் காலத்தில் தாய் மது அருந்துவதால் குழந்தைகளுக்கு பல மோசமான பாதிப்புகளை உள்ளடக்கிய உடல் மற்றும் உள்ளக் கோளாறுகள் ஏற்படுகின்றன. அவற்றுள் மிகவும் அபாயகரமானது கருவில் ஆல்ககால் நோய்க்குறி தோன்றுதலாகும்.
அசாதாரண தோற்றம், குட்டையான உயரம், குறைந்த உடல் எடை, சிறிய தலை அளவு, மோசமான ஒருங்கிணைப்பு, குறைந்த புத்திசாலித்தனம், நடத்தை பிரச்சினைகள், காது கேளாமை மற்றும் பார்வை குறைபாடுகள் உள்ளிட்ட பிரச்சினைகள் கருத்தரிப்புக் காலத்தில் ஒரு தாய் மது அருந்துவதால் அவள் சுமக்கும் குழந்தைக்கு ஏற்படும் பாதிப்புகளாகும் . மேலும், இத்தகைய நோயினால் பாதிக்கப்பட்டவர்களுக்கு பள்ளிகளில் சிக்கல், சட்ட சிக்கல்கள், அதிக ஆபத்துள்ள நடத்தைகளில் பங்கேற்பது மற்றும் பொழுது போக்கிற்காக ஆல்ககால் மற்றும் போதைப்பொருள் பயன்படுத்தும் பழக்கம் போன்ற அசாதாரண நடத்தை சிக்கல்கள் ஏற்பட வாய்ப்பு உண்டாகிறது .
கருவுற்றிருக்கும் காலத்தில் மதுவை பயன்படுத்துவதால் பெண்களுக்கு தன்னிச்சையான கருச்சிதைவு, குழந்தை செத்துப் பிறத்தல், குறைப்பிரசவம் மற்றும் எடை குறைவான குழந்தை பிறப்பது போன்ற அபாயங்கள் ஏற்படுகின்றன. என்பதும் மறுக்கமுடியாத உண்மைகளாகும்.  
கருவுற்ற பெண் முதல் மூன்று மாத காலத்தில் ஒரு நாளைக்கு நான்கு முறைகளுக்கு மேல் மது அருந்துவதால் கரு ஆல்ககால் நோய்க்குறி நோய்கள் தோன்றுகின்றன. ஒரு நாளைக்கு இரண்டு முறை குடிக்கும் போதே நோய்க்கான அறிகுறிகள் மிதமாக தென்படத் தொடங்கும். ஒரு நாளைக்கு இரண்டு முறை மது அருந்துதல் அல்லது வாரத்திற்கு பத்து முறை அருந்துதல் இவற்றில் எது தீங்கு விளைவிக்கத் தொடங்கும் காலம் என்பதற்கான சான்றுகள் தெளிவாக இல்லை .  
பல்வேறு சுகாதார நிறுவனங்களும் கர்ப்பத்தின் முதல் மூன்று மாதங்களில் பெண்கள் மது அருந்துவதை முற்றிலுமாக விலக்குமாறு பரிந்துரைக்கின்றன. பெண்ணின் கரு மது நோயால் பிறழ்வு விளைவுகளும் ஒட்டு மொத்த கர்பகாலமும் பாதிக்கப்படும்..
# கருத்தரிப்புக்காலமும் மதுவும்

## கருவியல் ஆய்வு

குழந்தையின் வெவ்வேறு உடல் அமைப்புகள் கர்ப்ப காலத்தில் குறிப்பிட்ட நேரத்தில் வளர்கின்றன, முதிர்ச்சியடைகின்றன மற்றும் உருவாகின்றன. பெண்கள் கருத்தரிப்பு காலத்தில் மது அருந்துவதால் இந்த வளர்ச்சி நிலைகளில் ஒன்று அல்லது அதற்கு மேற்பட்டவற்றில் பாதிப்பு ஏற்படலாம். மது இப்பிரச்சினைக்கு உகந்த காரணமாகவும் இருக்கலாம். கருத்தரித்த முதல் சில வாரங்களில் பெண்கள் தாங்கள் கர்ப்பமாக இருப்பதைத் தெரிந்து கொள்வதற்கு முன்பே குழந்தைகள் கருவில் வேகமாக வளர ஆரம்பித்துவிடுகின்றன. கருத்தரித்த முதல் மூன்று வாரங்களில் மூளை, முதுகெலும்பு மற்றும் இதயம் போன்ற எளிதில் பாதிக்கப்படக்கூடிய உறுப்புகள் உருவாகின்றன. இதனால் கருவின் ஆரம்ப காலகட்டங்கள் மனித வளர்ச்சியில் மிகவும் முக்கியமான காலங்கள் ஆகும். .குழந்தையின் உடல் அமைப்புகள் கருவுற்ற காலத்தின் பிற்பகுதியில் வளர்ச்சி அடைந்தாலும் ஆரம்பத்தில் மது உட்கொள்வதால் உறுப்புகளில் பிற்காலத்தில் குறைபாடுகளை ஏற்படுத்தும்.
கருவுற்ற நான்காம் வாரத்தில் கைகள்,கால்கள்,விரல்கள் மற்றும் கால்விரல்கள் உருவாவதால் இதன் வளர்ச்சியை மது அருந்துதல் பாதிக்கிறது. மேலும் கண்கள் மற்றும் காதுகள் நான்காவது வாரத்தில் உருவாதாலால் அவைகளும் பாதிக்கபடுகின்றன. கருவுற்ற ஆறாவது வாரத்தில், பற்கள் மற்றும் அண்ணம் உருவாகும் நேரத்தில் மது அருந்துவதால் இக் கட்டமைப்புகள் பாதிக்கப் படுகின்றன. இக் காலகட்டத்தில் மது அருந்துதல் பன்முக நோய்கள் உண்டாகக் காரணமாகும். மேலும் கருவுற்ற 20 வது வாரத்திற்குள் உறுப்புகள் நன்கு வளர்ச்சி அடைவதால் மதுவால் குழந்தை மிகவும் பாதிப்படையும். எனவே பெண்கள் கருத்தரிக்க முயற்சிப்பதற்கு முன்பே மது அருந்துவதை நிறுத்துவது பாதுகாப்பானதாக அமையும்.  
குழந்தையின் மூளை, உடல் மற்றும் உறுப்புகள் கருவுற்ற நாளிலிருந்து வளர்வால் மது அருந்துவதால் அவை பாதிக்கப்படலாம். கருவுருதல் ஒருவருக்கொருவர் வேறுபடுதலால் மது அருந்துதல் வெவ்வேறு குழந்தைகள் பலநிலைகளில் பாதிக்கப்படலாம். பிறப்பதற்கு முன்பே மதுவால் பாதிக்கப்பட்ட குழந்தை பிறக்கும்போது இயல்பாகத் தோன்றினாலும் பள்ளிக்கு செல்லும்வரை அறிவுசார் குறைபாடுகளை அறிய இயலாது.
# உமர் கயாத் மகால்

**உமர் கயாத் மகால்** (ஆங்கிலம்: Omar Hayat Mahal) ( உருது : عمر حیات محل), என்பது **குல்சார் மன்சில்** என்றும் அழைக்கப்படுகிறது. இது 20 ஆம் நூற்றாண்டின் ஆரம்பத்தில் பாக்கித்தானின் சினியோட்டில் உள்ள மரத்தால் கட்டபட்டுள்ள ஒரு மாளிகையாகும். இந்த மாளிகை 1923 இல் தொடங்கப்பட்டு 1935 ஆம் ஆண்டில் கட்டி முடிக்கப்பட்டது. இந்த மாளிகை, முதலில் 5-மாடி உயரமத்தில் கட்டத் திட்டமிடப்பட்டது. கல்கத்தாவைச் சேர்ந்த சினியோட்டி தொழிலதிபர் சேக் உமர் கயாத் என்பவரால் கட்டப்பட்டது. இந்த மாளிகை சினியோட்டின் உள்ளூர் மரவேலைப்பாடு பாணியின் சிறந்த எடுத்துக்காட்டுகளைக் காட்டுகிறது, மேலும் அதன் அலங்காரமாக அலங்கரிக்கப்பட்ட உட்புறத்தின் காரணமாக கட்டிடத்தின் "ஆபரணம்" என்று விவரிக்கப்பட்டுள்ளது.
# உமர் கயாத் மகால்

## வரலாறு

சேக் உமர் தனது குடும்பத்தின் விருப்பத்திற்கு மாறாக திருமணம் செய்ததற்காக புறக்கணிக்கப்பட்ட பின்னர் 19 ஆம் நூற்றாண்டின் பிற்பகுதியில் சினியோட்டிலிருந்து கல்கத்தாவுக்கு குடிபெயர்ந்தார். சினியோட்டின் சேக் பழங்குடியினரில் ஏராளமானோர் பிரித்தானியர் காலத்தில் கல்கத்தாவில் குடியேறினர்.  
சேக் உமரின் முதல் மகன் குல்சார் 1920 இல் பிறந்தார். இது சேக் உமர் தனது சொந்த ஊருக்குத் திரும்புவதற்கான முடிவைத் தூண்டியது. அங்கு அவர் சினியோட்டின் சிறந்த கைவினைத்திறனைக் கொண்டிருக்கும் ஒரு அரண்மனையை உருவாக்க முடிவு செய்தார்.  
அரண்மனையின் கட்டுமானப் பணி சையத் கசன் சா என்பவரிடம் வழங்கப்பட்டது. அவர் சினியோட்டின் சிறந்த கைவினைஞர்களையும், மற்றும் வெவ்வேறு இடங்களிலிருந்தும் ஒன்றுச் சேர்த்தார், அவர்கள் 10 பத்து ஆண்டுகள் இரவும் பகலும் தொடர்ந்து பணியாற்றினர். மர செதுக்கலின் *மனாபத் காரி* பாணியில் விற்பன்னர்களான இரஹீம் பக்ச் பிர்சா மற்றும் இலாகி பக்ச் பிர்சா *ஆகியோர்* இந்த மாளிகையில் மரவேலைகளை மேற்கொண்டனர். அக்மத் தின், செங்கல் பணிகளை முடித்தார், பிரபல கலைஞர் நியாசு அக்மத் சலந்தாரி எசுடக்கோ-வேலையைச் செய்தார். மற்றொரு புகழ்பெற்ற கலைஞரான ஜான் முகம்மது இந்த மாளிகையின் ஓவியங்களை வரைந்தார்.  
இந்த மாளிகை 1930 வாக்கில் வாழக்கூடியதாக இருந்தது, இது *ஜாங் மாவட்ட அரசிதழில்* பிரித்தன் ஆசிரியர்களால் ஒரு 'உள்ளூர் அதிசயம்' என்று விவரிக்கப்பட்டுள்ளது. - 200,000 ரூபாய் செலவில் இது 1935 இல் கட்டிமுடிக்கப்பட்டது சேக் உமர் இந்தக்கட்டிடம் நிறைவடைந்த உடனேயே 1935 இல் இறந்தார்.  
சேக் உமர் கயாத்தின் ஒரே மகன் குல்சார் 1937 இல் ஒரு ஆடம்பரமான விழாவில் மாளிகையில் திருமணம் செய்து கொண்டார். குல்சார் திருமணமான மறுநாளே அரண்மனையில் இறந்து கிடந்தார். கொண்டாட்டத்திற்காக எரிக்கப்பட்ட பெரிய அளவிலான நிலக்கரியின் விளைவாக உள்ளிழுக்கும் விஷத்தின் விளைவாக இருக்கலாம். பின்னர் அவர் அரண்மனையின் தரை தளத்தின் முற்றத்தில் அவரது தாயின் கல்லறை அருகில்அடக்கம் செய்யப்பட்டார்.  
திரு கயாத்தின் உறவினர்கள் இந்த மாளிகையை கைவிட்டனர். அதை துரதிர்ஷ்டவசமாக நினைத்தனர். குடும்ப உறுப்பினர்கள் யாரும் இக்கட்டிடத்திற்கு உரிமை கோரவில்லை என்றாலும், ஊழியர்கள் இரண்டு வருடங்கள் தொடர்ந்து அங்கு வாழ்ந்தனர். 1940 ஆம் ஆண்டில், *அஞ்சுமான்-இ-இஸ்லாமியா* அமைப்பு கட்டிடத்தில் ஒரு பள்ளியைத் திறந்தது. சேக் முகம்மது அமீன் என்பவரால் ஒரு அனாதை இல்லம் 1948 இல் நிறுவப்பட்டது. இது 1950 இல் வேறு இடத்திற்கு மாற்றப்பட்டதும், கட்டிடம் மீண்டும் கைவிடப்பட்டது. உள்ளூர் ஆட்கள் சிலர் மாளிகையின் அலங்காரக் கூறுகளில் சிலவற்றைக் கலைத்து, அதைச் சேகரிப்பாளர்களுக்கு விற்றனர்.  
இந்த மாளிகையின் இரண்டு நிலைகள் 1970 களில் அதன் ஆபத்தான சீர்குலைவு காரணமாக அகற்றப்பட்டன, அதே நேரத்தில் 1993 ல் கடுமையான மழையைத் தொடர்ந்து மற்றொரு நிலை கைவிடப்பட்டது. இந்த கட்டிடம் 1989 ஆம் ஆண்டில் அரசாங்க கட்டுப்பாட்டின் கீழ் கொண்டுவரப்பட்டது, 1990 களின் நடுப்பகுதியில் உள்ளூர் சமூகத்தால் திரட்டப்பட்ட நிதியுடன் பெரிய பகுதிகள் சரி செய்யப்பட்டன. இந்த மாளிகை இப்போது ஒரு கலாச்சார மையம் மற்றும் நூலகமாக பயன்படுத்தப்படுகிறது.
# உமர் கயாத் மகால்

## கட்டிடக்கலை

அரண்மனையின் கட்டிடம் மொகலாயர்களின் கட்டடக்கலை பாணியி கடைசி காலகட்டமாக இருக்கலாம். அல்லது முகலாய மறுமலர்ச்சிக் கட்டிடமாக இருகலாம். கதவுகள், சன்னல்கள் மற்றும் கட்டிடத்தின் முன்பாகம் (ஜிரோகாக்கள்) ஆகியவற்றில் தனித்துவமான செதுக்குதல் வெட்டுக்கள் அவற்றின் சொந்த நிறத்தை பிரதிபலிக்கின்றன. கூரைகள், பால்கனிகள், படிக்கட்டுகள், மொட்டை மாடி மற்றும் சுவர் பூச்சு (ஸ்டக்கோ) வடிவமைப்புகள் சரியான உட்புறத்தை உருவாக்குகின்றன. கட்டிடத்தின் முகப்பு செங்கற்களால் ஆனது. பளிங்கு போன்ற பிரகாசம் மற்றும் திகைப்பூட்டும் அழகிய காட்சிகள் போன்றவை முகலாய கால நில உரிமையாளர்களின் பெரிய அரண்மனைகளில் இடம் பெற உதவுகிறது.
# உமர் கயாத் மகால்

## பாதுகாப்பு

பின்னர் இந்த வைக்கப்பட்ட 1989 இல் அதன் மகிமையின் பார்த்து எனினும் கட்டிட இறப்புகளுக்கு அதிக அழித்து யார் Qabza மாஃபியா கைபற்றப்பட்டது, எம் அத்தர் தாஹிர், அப்போதைய துணை ஆணையர் Jhang மாளிகையைத் மோசமான மாநில குறித்துக்கொண்டு. அவர் அத்துமீறல்களை அகற்றி, கட்டிடத்தை அரசாங்க உரிமையின் கீழ் கொண்டுவந்தார். சினியோட்டின் உதவி ஆணையர் முஹம்மது அம்ஜத் சாகிப், மாளிகையின் பழுதுபார்ப்புக்கு பணம் திரட்டுவதற்கான நிதி திரட்டும் முயற்சியை வழிநடத்துகிறார், மற்றும் அதன் மறுசீரமைப்பை ரூ .1,700,000 செலவில் தொடங்கினார்.
# மெண்டுத்துக் கோயில், மத்திய சாவகம்

**மெண்டுத்துக் கோயில் (Mendut)** என்பது ஒன்பதாம் நூற்றாண்டு புத்த கோவிலாகும், இது இந்தோனேசியாவின் மத்திய ஜாவாவின் முங்க்கிட் துணை மாவட்டம், மாகெலாங் ரீஜென்சி, மெண்டுத்து கிராமத்தில் அமைந்துள்ளது. போரோபுதூரிலிருந்து கிழக்கே மூன்று கிலோமீட்டர் தொலைவில் இந்த கோயில் அமைந்துள்ளது. மெண்டட், போரோபுதூர் மற்றும் பாவோன் ஆகிய மூன்று புத்தர் கோயில்களும் ஒரே நேர் கோட்டில் அமைந்துள்ளன. மூன்று கோயில்களுக்கு இடையே பரஸ்பர மத உறவு உள்ளது. இருப்பினும் அக்கோயில்களில் காணப்பட்ட சரியான சடங்கு செயல்முறைபாடுகளைப் பற்றி அறியமுடியவில்லை.
# மெண்டுத்துக் கோயில், மத்திய சாவகம்

## வரலாறு

கி.பி ஒன்பதாம் நூற்றாண்டின் முற்பகுதியில் கட்டப்பட்ட மெண்டுத்து, பாவோன் மற்றும் போரோபுதூர் உள்ளிட்ட மூன்று கோயில்களில் இது பழமையானது ஆகும். கரங்க்டெங்கா கல்வெட்டு, சைலேந்திர வம்சத்தின் மன்னர் இந்திரனின் ஆட்சிக் காலத்தில் இந்த கோயில் கட்டப்பட்டு முடிக்கப்பட்டது. கி.பி 824 தேதியிட்ட கல்வெட்டில் சைலேந்திர மன்னர் இந்திரன் *வேணுவனா* என்ற புனித கட்டிடத்தை கட்டியதாகக் குறிப்பிடப்ட்டுள்ளது. அதாவது "மூங்கில் காடு" என்று பொருள். கரங்டெங்கா கல்வெட்டில் குறிப்பிடப்பட்டுள்ள கோயிலை மெண்டுத்து கோயிலுடன் டச்சு தொல்பொருள் ஆய்வாளர் ஜே.ஜி டி காஸ்பரிஸ் இணைத்து அதனைப் பற்றி விவாதித்துள்ளார்.  
1836 ஆம் ஆண்டில் இது புதர்களால் மூடப்பட்ட இடிபாடுகளாக இருந்த நிலையில் கண்டுபிடிக்கப்பட்டது. இந்த கோயிலின் மறுசீரமைப்பு 1897 ஆம் ஆண்டில் தொடங்கப்பட்டு 1925 ஆம் ஆண்டில் நிறைவு பெற்றது. இந்த கோயிலைப் பற்றி ஆய்வு செய்த சில தொல்பொருள் ஆய்வாளர்கள் ஜே.ஜி.டி. காஸ்பரிஸ், தியோடூர் வான் எர்ப் மற்றும் அரிசத்ய யோகஸ்வரா ஆகியோர் ஆவர்.
# மெண்டுத்துக் கோயில், மத்திய சாவகம்

## கட்டிடக்கலை

அவலோகிதர் மற்றும் வச்ரபானி ]]
கோயிலின் தளத்தின் திட்டம் சதுர வடிவில் ஒவ்வொரு பக்கத்திலும் 13.7 மீட்டர் அளவில் அமைந்துள்ளது. அடிப்படைத் தளம் தரையிலிருந்து 3.7 மீட்டர் உயரத்தில் உள்ளது. 26.4 மீட்டர் உயரமுள்ள கோயில் வடமேற்கு திசையை நோக்கி உள்ளது. வடமேற்கு பக்க சதுர உயரமான தளத்திலிருந்து திட்டமிடப்பட்ட படிக்கட்டுகள் ஒவ்வொரு பக்கத்திலும் மகர சிலையைக் கொண்டு அலங்கரிக்கப்பட்டுள்ளன, படிக்கட்டுகளின் பக்கங்களில் புத்தரின் போதனைகளின் விலங்கு கதையை விவரிக்கும் ஜாதகக்கதைகளின் அடிப்படை புடைப்புச் சிற்பங்களுடன் காணப்படுகின்றன. கோயிலின் உடலைச் சுற்றியுள்ள சதுர மொட்டை மாடி என்பது *பிரதட்சணம்* அல்லது சுற்றிவருதல் சடங்கு என்பதாகும். கோயிலின் திருச்சுற்றில் சுற்றி கடிகார திசையில் நடப்பதையே அவ்வாறு கூறுவர். வெளி சுவர்களில் பல புடைப்புச் சிற்பங்கள் உள்ளன. அவற்றுள் போதிசத்துவர்கள் போன்ற (புத்த தெய்வாம்சங்களைக் கொண்ட) அவலோகிதர், மைத்ரேயர், சுண்டா , இக்சிதிகர்பர், சமபந்தபத்திரர், மகரகருணிகா, வச்ரபானி, மஞ்சுஸ்ரீ, ஆகாயகர்பர், மற்றும் போதிசத்துவதேவி, பிரக்ஞாபாரமிதா உள்ளிட்ட பௌத்தம் தொடர்பான பல சிற்பங்கள் காணப்படுகின்றன. முதலில் கோயிலில் இரண்டு அறைகள், முன்புறத்தில் ஒரு சிறிய அறை, மற்றும் மையத்தில் பெரிய பிரதான அறை ஆகியவை என்ற வகையில் இருந்திருக்க வேண்டும். முன் அறை சுவர்களின் கூரை மற்றும் சில பகுதிகள் காணவில்லை. கூரையின் மேல்பகுதி காணவில்லை. இதன் அமைப்பு சோஜிவான் கோயிலில் உள்ளதைப் போலவே அளவு மற்றும் பாணியுடன் ஒரு ஸ்தூப உச்சத்தில் கொண்டு அமைந்திருக்க வேண்டும். முன் அறையின் உள் சுவற்றின் அடித்தளத்தோற்றம் ஆகியவை அலங்கரிக்கப்பட்டு காணப்படுகின்றன. அங்கு குழந்தைகளுடன் ஹாரிதி, மற்றொரு புறத்தில் ஆதவகா ஆகிய சிற்பங்கள் உள்ளன. மேலும் அங்கு கற்பகவிருட்சம், மேலும் சொர்க்கத்தில் பறந்து செல்கின்ற தேவதைகள் ஆகிய சிற்பங்கள் காணப்படுகின்றன.
-பாவோன்-மெண்டுத்து என்ற மூன்று புத்தர் கோயில்கள் அமைந்துள்ள இடம் ]]
முதன்மை அறையில் மூன்று செதுக்கப்பட்ட பெரிய கல் சிலைகள் உள்ளன. அவற்றில் ஒன்று 3 மீட்டர் உயரமான தியான புத்தர் சிலை ஆகும். வைரோசன புத்தர் எனப்படுகின்ற அந்த புத்தர் உடல் கர்மாவிலிருந்து பக்தர்களை விடுவிப்பவர் ஆவார். அச்சிலையின் இடது புறத்தில் போதிசத்துவர் அவலோகிதர் சிலை உள்ளது. அவர் பேச்சு கர்மாவிலிருந்து பக்தர்களை விடுவிப்பவர் ஆவார். இடது புறத்தில் வச்ரபானி சிலை உள்ளது. அவர் சிந்தனை கர்மாவிலிருந்து பக்தர்களை விடுவிப்பவர் ஆவார்.
# மெண்டுத்துக் கோயில், மத்திய சாவகம்

## சடங்குகள்

புடைப்புச் சிற்பம் ]]
மே அல்லது ஜூன் மாதங்களில் நிகழ்கின்ற பௌர்ணமியின்போது , இந்தோனேசியாவில் உள்ள பௌத்தர்கள் வருடாந்திர வைசாகம் சடங்கைக் கடைபிடிக்கின்றனர். அப்போது அவர்கள் பாவோன் வழியாக மெண்டுத்து முதல் போரோபுதூர் வரை நடந்து செல்கின்றனர். இந்த சடங்கு ஒரு பெரிய புத்த பிரார்த்தனையாக அமைந்துள்ளது. அப்போது அவர்கள் கோயிலைச் சுற்றி (*பிரபிரதட்சணம்)* வருகின்றனர்.  
பாரம்பரிய *கெஜாவன்* (ஜாவானிய மாயவாதம்) எனப்படுகின்ற சாவகத் தொன்னெறியினையோ அல்லது பௌத்தத்தையோ பின்பற்றுபவர்களுக்கு, மெண்டுத்துக் கோயிலில் பிரார்த்தனை செய்தால் நோயிலிருந்து விடுபடலாம் என்றும் அவர்களுடைய விருப்பங்கள் நிறைவேறும் என்றும் நம்புகின்றார்கள். எடுத்துக்காட்டாக, குழந்தை இல்லாத தம்பதிகள் ஒரு குழந்தைக்காக ஹரிதியின் புடைப்புச்சிற்பத்தின் முன்பு பிரார்த்தனை செய்கிறார்கள், ஏனெனில் பாரம்பரிய ஜாவானிய நம்பிக்கைகளில் கருவுறுதல், தாய்மையின் ஆதரவாளர் மற்றும் குழந்தைகளைப் பாதுகாப்பவர் என்ற நிலையில் ஹரிதியை அவர்கள் ஒரு அடையாளமாகக் கொண்டுள்ளனர்.
# அப்பாசபாத்து-இ தாலபை

**அப்பாசபாத்து-இ தாலபை** (Abbasabad-e Talabi, , பிற பெயர்கள் : ‘Abbāsābād-e Tālabī) என்பது ஓர் ஊரின் பெயர் ஆகும். இந்த ஊரானது, ஈரான் நாட்டில், தெற்கு கொராசான் மாகாணத்தின் மண்டலங்களில் ஒன்றான, நஃபந்தான் மண்டலத்தின் ஆளுகைக்குக் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையின் கீழ், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் என அழைக்கிறோம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல்_நடுவத்தின் 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 44 நபர்கள் ஆகும். இந்த நபர்கள் மொத்தம் 13 குடும்பங்களில் வாழ்ந்து இருந்தனர்.
# அப்பாசபாத்து-இ தாலபை

## தகவற்பெட்டி விவரம்

தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-
# அப்பாசபாத்து-இ தாலபை

## தகவற்பெட்டி விவரம்

### நாடு

பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.
# அப்பாசபாத்து-இ தாலபை

## தகவற்பெட்டி விவரம்

### மாகாணம்

ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.
# அப்பாசபாத்து-இ தாலபை

## தகவற்பெட்டி விவரம்

### மண்டலம்

மூன்றாம் நிலை, ஆட்சி ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் **சரெசுடன்** ( , County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (** ("city, town"), ("province, state") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான, தமிழ்ச் சொல் மண்டலம் எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் (பாரசீகம்: ) அத்துடன் தெகெசுதன், ஈரான் என்ற ஊர்ப்புறத் திரட்சிகளையும் பெற்றிருக்கும். இதனுள் ஒரு நகரமே, அந்த மண்டலத்தின் தலைநகராக<nowiki/>ச் செயல்படுகிறது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.
# அப்பாசபாத்து-இ தாலபை

## தகவற்பெட்டி விவரம்

### பாக்ச்சு

நான்காம் நிலை ஆட்சிப்பிரிவாக, பாக்ச்சுகள் இருக்கின்றன. பல நேரங்களில், இச்சொல்லானது மண்டலம் (County) என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம். இவைகள் தமிழகத்தின் மாவட்டங்கள் போன்றவை எனலாம். நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில் அடங்கியுள்ளது.